钦定古今图书集成/明伦汇编/官常典/第052卷 > 凡
## 钦定古今图书集成/明伦汇编/官常典/第052卷 > 凡

周封周公之子于凡。

按《左传僖公二十四年》：富辰曰：“昔周公吊二叔之不
咸，故封建亲戚，以蕃屏周。凡蒋、邢、茅、胙，祭，周公之裔
也。”

按《路史》：“周公之祚七，长鲁禽父，次凡伯。次伯龄，封蒋
男爵，后以功侯，二十二世并于楚。次靖渊，封邢侯，爵
灭于卫。次祭事，文王受商之命。次胙，次茅。”

桓王三年冬，“天王使凡伯聘于鲁。戎伐凡伯于楚丘”
以归。

按《春秋》隐公七年，按《左传》，“初，戎朝于周，发币于公
卿，凡伯弗宾。”七年冬，“王使凡伯来聘。还，戎伐之于楚
丘寺以归。”

〈注〉凡伯，周卿士。凡国，伯爵也。汲郡共县东南有凡城。